"Setswana Puo ya Gae (HL)/P2 19 DBE/Ngwanaitseele 2018 NSC DITLHANGWA TSA SETSO Ditshwaelo ka kakaretso: • Go boditswe potso ya TLHAMO le DIPOTSO TSE DIKHUTSHWANE go tswa mo ditlhangweng tsa setso tse di tlhaotsweng monongwaga. • Batlhatlhojwa ba tshwanetse go araba potso e le NNGWE go tswa mo ditlhangweng tsa setso tse ba di ithutileng. • Fa batlhatlhojwa ba itlhophetse go araba potso ya tlhamo mo KAROLONG YA B, ba tshwanetse go araba dipotso tse dikhutshwane mo KAROLONG YA C. • Fa batlhatlhojwa ba itlhophetse go araba dipotso tse dikhutshwane mo KAROLONG YA B, ba tshwanetse go araba potso ya tlhamo mo KAROLONG YA C. POTSO 14: POTSO YA TLHAMO DITLHANGWA TSA SETSO – G Leeuw le ba bangwe 'MONNA WA MOGWEBI' – BP Lekome 'KGOSI MOLEFI K PILANE' – MOM Seboni le EP Lekhela Sekaseka mathata a a tlhagisiwang ke naane ya 'Monna wa mogwebi' le leboko la 'Kgosi Molefi K Pilane', o totile monna wa mogwebi le Kgosi Molefi K Pilane. Boleele ba tlhamo e nne mafoko a a ka nnang 400 – 450. POTSO 15: DIPOTSO TSE DIKHUTSHWANE DITLHANGWA TSA SETSO – GS Leeuw le ba bangwe Buisa nopolo e e latelang, mme o arabe dipotso. NAANE: 'SETLHARE SA METLHOLO LE MOSADI' – CLS Thobega le G Litheko NOPOLO E Ga twe e rile bogologolo, ga bo go na le mosadi yo o neng a tsamaya ka loleme jaaka tlhapi. Motho yo o tsamayang ka loleme (go tewa yo o maaka), sa gagwe e le go lotlhanya batho ka go ikopela dijo. Leina la mosadi yo e ne e le Keneetsweng. Fa go le phakela, o ne a etela basadi ba motse, ena a sa apeye dijo ka a ne a itsapa. Mo motseng ga bo go na le setlhare se se neng se itse go bua. Setlhare se setona se, 5 se ne se tuka molelo fa go le bosigo. Mo motshegareng se ne se nyelela, mme se tle se bonwe fela ke batho ba ba neng ba itse fa se gona. Ga diragala gore e re letsatsi lengwe, fa Keneetsweng a tswa go seba mosadi mongwe kwa lapeng go le bosigo, a fapogela fa setlhareng go leka go ikhutsa. Ka a ne a lapile ke go tlhola a phepherega, a akela batho go sa tlhokafale ka go 10 ipapaletsa dijo, a rapama fa tlase ga setlhare seo. Mosadi yo Keneetsweng a neng a tlhotse a mo sebile o ne a bidiwa Dikgakgamatso. Keneetsweng o ne a aketse Dikgakgamatso mo tsaleng ya gagwe a re o lala a tsamaya masigo a kopa dijo mo basading, a sa itirele ka diatla tse a di filweng ke Modimo. Keneetsweng o ne a sa bue nnete, o ne a bua fela jalo gore a tle a bone mogotswana wa bogobe go tlatsa mala. 15 Kwalololo e ileditswe Phetla"